KURZUS: Ellátási lánc menedzsment II

MODUL: Az áruelosztás tervezése és szervezése

Kapcsolt járatok szervezése

| Kapcsolt járatok szervezése
Tanulási célok
A lecke áttanulmányozása után Ön képes lesz:
| Osztályozni a járatkapcsolási eljárások típusait;
| Osztályozni a heurisztikus járatkapcsolási eljárásokat;
| Saját szavaival megfogalmazni a Jordan-Burns módszer alkalmazásának feltételeit;
| Járatpárokat kialakítani a Jordan-Burns módszer alkalmazásával;
| Felsorolni a sokszögjárat kialakítási feladat jellemzőit;
| Sokszögjáratokat kialakítani a savings eljárás kiterjesztésével;
| Saját szavaival megfogalmazni a járatkapcsolási és a szállítási feladat közötti különbségeket;
| Saját szavaival megfogalmazni a járatkapcsolási feladat optimális megoldásának célját;
| Meghatározni a járatkapcsolási feladat optimális megoldását a Krekó-Szántó módszerrel.
Tevékenységek
Tanulmányozza át az "Elosztási logisztika" tankönyvben "Az áruelosztás tervezése és szervezése" fejezetből a "Kapcsolt járatok szervezése" című részt! Osztályozza a járatkapcsolási eljárások típusait! Osztályozza a heurisztikus járatkapcsolási eljárásokat! Fogalmazza meg a Jordan-Burns módszer alkalmazásának feltételeit! Tanulmányozza át figyelmesen a tankönyvben található, kidolgozott feladatot a járatpárok kialakítására a Jordan-Burns módszer alkalmazására! Oldja meg papíron a jegyzetben található példát a járatpárok kialakítására a Jordan-Burns módszer alkalmazásával! Sorolja fel a sokszögjárat kialakítási feladat jellemzőit! Tanulmányozza át figyelmesen a tankönyvben található, kidolgozott feladatot a sokszögjáratok kialakítására a a savings eljárás kiterjesztésével! Oldja meg papíron a jegyzetben található példát a sokszögjáratok kialakítására a savings eljárás kiterjesztésével! Fogalmazza meg a járatkapcsolási és a szállítási feladat közötti különbségeket! Fogalmazza meg a járatkapcsolási feladat optimális megoldásának célját! Tanulmányozza át figyelmesen a tankönyvben található, kidolgozott feladatot a járatkapcsolási feladat optimális megoldására a Krekó-Szántó módszerrel! Oldja meg papíron a jegyzetben található példát a járatkapcsolási feladat optimális megoldására a Krekó-Szántó módszerrel!
Összefoglalás
A járatkapcsolási eljárások típusai: - heurisztikus eljárások - optimumot adó eljárások Heurisztikus járatkapcsolási eljárások: - járatkapcsolás Jordan-Burns módszerével - járatkapcsolás a savings eljárás kiterjesztésével A Jordan-Burns módszer alkalmazásának feltételei A Jordan-Burns módszer lépései A sokszögjárat kialakítási feladat jellemzői A sokszögjárat kialakításának lépései a savings eljárás kiterjesztésével saving = megtakarítás (angol szó) A járatkapcsolási és a szállítási feladat közötti különbségek A járatkapcsolási feladat optimális megoldásának célja A járatkapcsolási feladat optimális megoldására szolgáló Krekó-Szántó féle módszer lépései

| Kapcsolt járatok szervezése - feladatlap
Töltse ki az alábbi feladatlapot!
Egészítse ki az alábbi mondatot! A Jordan-Burns módszer szerint azokat a járatokat kell párosítani, amelyek a legnagyobb várható futás megtakarításához vezetnek.
Melyek az alábbiak közül a sokszögjárat kialakítási feladat jellemzői?
| több helyről kell (zömében kocsirakományú árumennyiségeket) egyszerű járatokban (irányjáratokban) továbbítani
| a feladatok időben eltolhatók
| a feladatok időben nem eltolhatók
| a járművek közel azonos teherbírásúak és jellegűek, azaz alkalmasak többféle szállítási feladat ellátására is
Egészítse ki az alábbi mondatot! A Krekó-Szántó féle módszer azon alapul, hogy a járatkapcsolás visszavezethető az operációkutatásból ismert problémára.
Miben különbözik a járatkapcsolás az operációkutatásból ismert szállítási problémától?
| a táblázatot derékszöggel elforgatva írjuk fel
| a táblázatot kiegészítettük egy oszloppal, amely a kapacitásokat tartalmazza
| a táblázatot kiegészítettük egy sorral, amely a kapacitásokat tartalmazza
| a táblázatot kiegészítettük egy sorral, amely az igényeket mutatja
Egészítse ki az alábbi mondatot! A járatkapcsolási feladatnál a kapacitások azt jelentik, hogy az adott lerakóhelyről hány járatnak kell indulnia.
Egészítse ki az alábbi mondatot! A járatkapcsolási feladatnál az igények azt jelentik, hogy amennyiben az adott helyről egy járatot indítani akarunk, akkor hány üres járatnak kell oda előzőleg beérkezni.