KURZUS: Ellátási lánc menedzsment II

MODUL: Telepítési feladatok

Elosztási központhoz regionális depó telepítése

| Elosztási központhoz regionális depó telepítése
Tanulási célok
A lecke áttanulmányozása után Ön képes lesz:
| Saját szavaival megfogalmazni az átrakódepók által ellátandó terület alakját, ha a depóktól való eljutási időket vagy távolságokat korlátozzuk;
| Saját szavaival megfogalmazni az átrakódepók által ellátandó terület alakját, ha a szállítási időkorlátok nincsenek vagy ha mégis, akkor azok az áruterítés végrehajtását jelentősen nem befolyásolják;
| Kiszámítani az átrakópont körzetét;
| Saját szavaival megfogalmazni a depótávolság hatását az elosztási költségekre;
| Kiszámítani az átrakópont helyét a szállítási költségek alapján.
Tevékenységek
Tanulmányozza át az "Elosztási logisztika" tankönyvben a "Telepítési feladatok" fejezetből az "Elosztási központhoz regionális depó telepítése" című részt! Fogalmazza meg az átrakódepók által ellátandó terület alakját, ha a depóktól való eljutási időket vagy távolságokat korlátozzuk! Fogalmazza meg az átrakódepók által ellátandó terület alakját, ha a szállítási időkorlátok nincsenek vagy ha mégis, akkor azok az áruterítés végrehajtását jelentősen nem befolyásolják! Papíron kövesse végig a tankönyv példája alapján az átrakópont körzete kiszámításának menetét! Fogalmazza meg a depótávolság hatását az elosztási költségekre! Papíron kövesse végig a tankönyv példája alapján az átrakópont helye kiszámításának menetét a szállítási költségek alapján!
Összefoglalás
Egy átrakódepó által ellátott terület alakja A regionális vagy az átrakódepók által ellátandó terület a depó köré húzott körrel fedhető le, ha a depóktól való eljutási időket vagy távolságokat korlátozzuk. Egy depó által ellátandó területet hiperbola határol, ha a szállítási időkorlátok nincsenek vagy ha mégis, akkor azok az áruterítés végrehajtását jelentősen nem befolyásolják. A depótávolság hatása az elosztási költségekre Ahogy közelít a depó a gyárhoz, egyre nő az ellátandó területe és a terítés költsége. Bár az átszállítási költségek csökkennek, s a gyárból való közvetlen terítés költségei is mérséklődnek, ha a depó nagyon közel van a gyárhoz, akkor ezek nem ellensúlyozzák a depóból történő áruszállítás költségnövekedését.

| Elosztási központhoz regionális depó telepítése - feladatlap
Töltse ki az alábbi feladatlapot!
Jelölje meg, hogy melyik az igaz állítás!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A regionális vagy az átrakódepók által ellátandó terület általában a depó köré húzott körrel fedhető le, ha a depóktól való eljutási időket vagy távolságokat korlátozzuk. |
A | B | C | D | E
Jelölje meg, hogy melyik az igaz állítás!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
Egy depó által ellátandó területet hiperbola határol, ha szállítási időkorlátok nincsenek vagy ha mégis, akkor azok az áruterítés végrehajtását jelentősen nem befolyásolják. |
A | B | C | D | E
Egészítse ki az alábbi mondatot! Ahogy közelít a depó a gyárhoz, egyre az ellátandó területe és a terítés költsége.
Egészítse ki az alábbi mondatot! Egy depó által ellátandó területet határol, ha szállítási időkorlátok nincsenek.
Egészítse ki az alábbi mondatot! Egy depó által ellátandó területet általában határol, ha a depóktól való eljutási időket vagy távolságokat korlátozzuk.